b'\n_START_ARTICLE_\nHollolan Hirvi\n_START_PARAGRAPH_\nHollolan Hirvi on Hollolan Kankaantaassa Vainion kyl\xc3\xa4ryhm\xc3\xa4ss\xc3\xa4 toimiva maatilaravintola ja pienpanimo kantatie 54:n alkup\xc3\xa4\xc3\xa4n l\xc3\xa4hell\xc3\xa4. Se on saanut nimens\xc3\xa4 kunnan vaakunan mukaan, joka perustuu Hollolan keskiaikaisen kivikirkon asehuoneen ja kirkkosalin v\xc3\xa4lisen oven yl\xc3\xa4osaan kuvattuun Hubertuksen legendaan._NEWLINE_Panimon keittoastian tilavuus on 300 litraa ja oluenpaneminen suoritetaan k\xc3\xa4sity\xc3\xb6n\xc3\xa4 ilman automatiikkaa. Maltaan tuottaa p\xc3\xa4\xc3\xa4asiassa Lahden Polttimo. Hollolan Hirvi on ainoa kivisahdin kaupallinen tuottaja . Muita laatuja ovat luomuohramaltaista tehty vaalea PeuraPils, karamellimaltaasta ja savumaltaasta tehty suodattamaton pintahiivaolut Tumma Hirviolut ja vehn\xc3\xa4-, ohra- ja ruismaltaista sek\xc3\xa4 mallastamattomasta kaurasta valmistettu PunaHirvi.'